**Raport Monitorimi i realizimit të zbatimit të Planit të Integritetit 2024**

**Bashkia Roskovec**

Tabela e përmbajtes

[I.Hyrje](#_Toc171395532) 3

[II.Metodologjia e vlerësimit](#_Toc171395533) 4

[III.Monitorimi i zbatueshmërisë të planit të integriteit](#_Toc171395534) 4

IV. [Konkluzione dhe Rekomandime 1](#_Toc171395537)4

V. Hapa të tjerë……………………………………………………………………………..**.15**

Lista e Figurave

[Figura 1: Shkalla e realizimit te plotë të masave/aktiviteteteve janar-dhjetor 2024…………….](#_Toc171395630) 5

Figura 2; Grafiku i zbatimit të masave janar-dhjetor 2024………………………………………6

Figura 3: Objektivi I **“**Zhvillimi i burimeve njerëzore në bashki për konsolidimin e një administrate të qëndrueshme dhe profesionale”, grafiku i realizimit të masave/aktiviteteve janar-dhjetor 2024.8

Figura 4 : Objektivi II **“**Përmirësimi i kuadrit rregullator dhe strategjik të bashkisë në aspekte të veçanta të etikës dhe integritetit”, grafiku i realizimit të masave/aktiviteteve janar-dhjetor 2024..10

Figura 5 : Objektivi III **“**Forcimi i transparencës proaktive dhe llogaridhënies ”, grafiku i realizimit të masave/aktiviteteve janar-dhjetor 2024.12

Figura 6 : Objektivi IV **“**Menaxhimi i riskut të integritetit në fusha të veçanta të përgjegjësisë së bashkisë”, grafiku i realizimit të masave/aktiviteteve janar-dhjetor 2024……………………….14

**I.Hyrje**

Integriteti institucional dhe lufta kundër korrupsionit konsiderohen si një nga prioritetet kryesore të Qeverisë Shqiptare. Në kontekstin e sektorit publik, integriteti nënkupton përmbushjen e detyrimeve për transparencë, llogaridhënie, etikë, ndershmëri, efektivitet dhe eficencë në kryerjen e detyrave dhe ushtrimin e funksioneve rregullatore dhe administrative.

Në nivelin e qeverisjes vendore, zbatimi dhe monitorimi i politikave kundër korrupsionit është konkretizuar përmes koordinimit dhe zbatimit të nismave antikorrupsion të parashikuara në Strategjinë Ndërsektoriale Kundër Korrupsionit (SNKK) 2015-2023, e cila vijon me Strategjinë e re 2024-2030 dhe Planin e Veprimit 2024-2026, të miratuara me Vendimin nr. 859, datë 26.12.2024.

Menaxhimi i riskut të integritetit në njësitë e vetëqeverisjes vendore (NJVV) përfaqëson një proces të rëndësishëm, i cili mbështetet në a Qëllimin e parë të Politikës: Parandalimi i korrupsionit, dhe konkretizohet në Objektivin Specifik 1.4: Forcimi i mekanizmave të parandalimit të korrupsionit në njësitë e vetëqeverisjes vendore. Ky process kontribuon gjithashtu në realizimin e Qëllimit Politik 5 të Strategjisë Ndërsektoriale për Decentralizimin dhe Qeverisjen Vendore 2023-2023 (SNDQV): “Forcimi i demokracisë vendore dhe përparimi i agjendës së integrimit evropian në nivel vendor, Objektivi Specifik 5.2: “Nxitja e politikave kundër korrupsionit në nivel vendor dhe konsolidimi i mëtejshëm i arritjeve mbi integritetin”, miratuar me VKM nr.252, datë 21.04.2023.

Ky proces është gjithashtu në përputhje me rekomandimet e Komisionit Evropian (2018) për Shqipërinë në kuadër të procesit të integrimit në Bashkimin Evropian, ku ndër rekomandimet e dhëna theksohet zbatimi i dokumentit të Strategjisë Kundër Korrupsionit, duke iu referuar konkretisht mungesës së një sistemi funksional për menaxhimin e integritetit në institucionet publike të vendit.

Procesi i menaxhimit të riskut të integritetit në nivel vendor zbatohet përmes një qasjeje gjithëpërfshirëse, që përfshin të gjitha strukturat e brendshme të bashkisë. Hapi i parë i këtij procesi është hartimi i Planit të Integritetit për njësinë vendore, detajuar edhe me një Plan Veprimi trevjeçar. Monitorimi dhe raportimi i këtij plani përbëjnë etapën tjetër të menaxhimit të riskut në bashki. Monitorimi zhvillohet periodikisht (çdo vit) dhe përfshin kryerjen e aktiviteteve nga punonjësit dhe drejtuesit e bashkisë për zbatimin e masave të miratuara për trajtimin e risqeve, në përputhje me përgjegjësitë që ata mbajnë.

Agjencia për Mbështetjen e Vetëqeverisjes Vendore (AMVV), në kuadër të funksioneve të saj për realizimin e objektivave të Qeverisë Shqiptare për garantimin e qeverisjes së mirë, ka vijuar procesin e monitorimit të zbatimit të Planeve të Integritetit në nivel bashkie për vitin 2024.

**II. Metodologjia e vlerësimit.**

Ky raport është hartuar sipas metodologjisë së miratuar me **Urdhrin nr.553, datë 30.09.2021**, *“Për miratimin e metodologjisë së monitorimit të Planit të Integritetit për institucionet e qeverisjes qendrore”*. Vlerësimi është realizuar nëpërmjet analizës së të dhënave dhe matjes së progresit në zbatimin e masave të përfshira në Planin e Veprimit për këtë periudhë raportimi.

**III. Monitorimit i zbatueshmërisë të Planit të Integritetit për vitin 2024.**

Raporti i Monitorimit të zbatimit të Planit të Integritetit të Bashkisë Roskovec për vitin 2024 përbën dokumentin e dytë të hartuar në përputhje me Metodologjinë e Monitorimit të Planit të Integritetit për institucionet e qeverisjes qendrore, të miratuar me Urdhrin e Ministrit të Drejtësisë nr. 553, datë 30.09.2021.

Në Planin e Integritetit të bashkisë janë përcaktuar gjithsej katër objektiva, për të cilat janë parashikuar fushat me risk, si dhe janë planifikuar masat dhe aktivitetet për realizimin e tyre, si vijon:

* **Objektivi I** **“**Zhvillimi i burimeve njerëzore në bashki për konsolidimin e një administrate të qëndrueshme dhe profesionale”
* **Objektivi II** “Përmirësimi i kuadrit rregullator dhe strategjik të bashkisë në aspekte të veçanta të etikës dhe integritetit*”*
* **Objektivi III “**Forcimi i transparencës proaktive dhe llogaridhënies publike *“*
* **Objektivi IV** Menaxhimi i riskut të integritetit në fusha të veçanta të përgjegjësisë së bashkisë “

Plani i Integritetit është konceptuar për t’u zbatuar përgjatë një periudhe trevjeçare, konkretisht 2023-2026.

Për Bashkinë Roskovec, Plani i Integritetit për periudhën janar-dhjetor 2024, referuar Planit të Veprimit, përmban masa dhe aktivitete të planifikuara në mbështetje të objektivave të planifikuara.

**Situata e monitorimit të Planit të Integritetit të Bashkisë Roskovec për periudhën janar – dhjetor 2024,** **rezulton si më poshtë**:

Nga procesi i monitorimit rezulton se, në totalin prej 22 masash (aktivitetesh) të parashikuara për zbatim për vitin 2024:

* 15 masa/aktivitete janë realizuar plotësisht, që përfaqëson 68% të totalit
* 4 masa/aktivitete janë në process realizimi, ose 18 %
* 3 masa/aktivitete mbeten të parealizuara, ose 14 %

Rezultatet janë paraqitur në tabelën dhe grafikun vijues.

Figura 1 : Shkalla e realizimit të plotë të masave/aktiviteteteve janar-dhjetor 2024.

|  |  |  |  |  |  |
| --- | --- | --- | --- | --- | --- |
| Bashkia  Roskovec | Masa dhe Aktivitete | Realizimi i Masave dhe Aktiviteteve | | | |
| Masa dhe aktivitete të parashikuara për vitin 2024 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete të parealizuara |
| Realizimi në total i objektivave të PI | | 22 | 15 | 4 | 3 |

Figura 2: Grafiku i zbatimit të masave/aktiviteteve janar-dhjetor 2024.

Sa më sipër, gjatë vitit 2024, Bashkia Roskovec ka ndërmarrë një sërë hapash të rëndësishëm në drejtim të forcimit të qeverisjes së mirë dhe integritetit institucional. Në këtë kuadër, janë hartuar dhe miratuar disa dokumente strategjike që adresojnë forcimin e etikës dhe integritetit, përmirësimin e funksionimit të strukturave vendore antikorrupsion, konsolidimin e kuadrit të brendshëm institucional, zhvillimin dhe fuqizimin e kapaciteteve të burimeve njerëzore, rritjen e rezistencës institucionale ndaj risqeve të integritetit, si dhe përmirësimin e transparencës dhe të besueshmërisë publike.

**Qasja Vlerësuese**

Raporti i monitorimit të zbatimit të Planit të Integritetit të bashkisë përmban një analizë të përgjithshme mbi zbatueshmërinë dhe progresin e arritur gjatë vitit 2024, në lidhje me aktivitetet dhe masat për menaxhimin e riskut në fusha të veçanta të përgjegjësisë. Raporti vlerëson gjithashtu përputhshmërinë me kuadrin rregullator dhe ndikimin e masave të ndërmarra në përmirësimin e performancës institucionale dhe forcimin e kapaciteteve për të parandaluar dhe për të rezistuar ndaj shkeljeve të integritetit.

**Metodologjia e vlerësimit.**

Ky raport është hartuar në bazë të kontributit të dhënë nga drejtoritë dhe strukturat teknike të bashkisë, bazuar në aktivitetet dhe masat e parashikuara për zbatim për vitin 2024, sipas Planit të Veprimit të Planit të Integritetit

**Mbledhja dhe analiza e të dhënave**.

Të dhënat për hartimin e këtij raporti janë mbledhur nga Koordinatori i Integritetit të bashkisë, në përmbushje të rolit të tij si strukturë e posaçme përgjegjëse për mbledhjen dhe analizën e informacionit mbi ecurinë e raportit të monitorimit.

**Gjetjet e Raportit**

**Objektivi I “**Zhvillimi i burimeve njerëzore në bashki për konsolidimin e një administrate të qëndrueshme dhe profesionale”

Ky objektiv synon të përforcojë, mirëfunksionimin e administratës së institucionit nëpërmjet forcimit të kapaciteteve njerëzore, trajnimit dhe rekrutimit të stafit të nevojshmëm në përputhje me strukturën dhe organikën, sanksionimit të procedurave të qarta të të gjitha proceseve të punës në njësitë e bashkisë.

Gjatë periudhës raportuese, në kuadër të këtij objektivi, për vitin 2024 janë planifikuar për t’u realizuar gjithsej 11 masa/aktivitete, nga të cilat

* Janë realizuar 6 masa/aktivitete ose 55 %
* Janë në proces realizimi 3 masa/aktivitete ose 27 %
* Nuk janë realizuar 2 masa/aktivitete ose 18%

Rezultatet janë paraqitur në tabelën dhe grafikun më poshtë:

|  |  |  |  |  |  |
| --- | --- | --- | --- | --- | --- |
| Objektivi  I | Masa dhe Aktivitete | Realizimi i Masave dhe Aktiviteteve | | | |
| Masa dhe aktivitete të parashikuara për vitin 2024 | Masa dhe aktivitete plotësisht të realizuara | Masa dhe aktivitete në  proces | Masa dhe aktivitete të parealizuara |
| Zhvillimi i burimeve njerëzore në bashki për konsolidimin e një administrate të qëndrueshme dhe profesionale | | 11 | 6 | 3 | 2 |

Figura 3: **Objektivi I “**Zhvillimi i burimeve njerëzore në bashki për konsolidimin e një administrate të qëndrueshme dhe profesionale”, grafiku i realizimit të masave/aktiviteteve janar-dhjetor 2024.

REALIZIMI I MASAVE DHE AKTIVITETEVE

Për periudhën e monitorimit janar- dhjetor 2024, ky objektiv është realizuar në masën **55 %,** me zbatimin e masave /aktiviteteve si më poshtë:

* Rekrutimi i burimeve njerëzore të nevojshme për plotësimin e vakancave në drejtorinë e Burimeve Njerëzore dhe Juridike;
* Organizimi i trajnimeve për punonjësit e angazhuar me prokurimet publike;
* Alokimi i kohës së mjaftureshme të punës së koordinatorit për të drejtën e informimit në raport me detyrat e tjera që kryen;
* Mundësimi i trajnimit të personelit të Auditit të Brendshëm;
* Organizimi i takimeve informuese për punonjësit në lidhje me procedurat e sinjalizimit dhe legjislacionin përkatës;
* Vlerësimi i nevojave për burime njerëzore dhe infrastrukturë teknike në IMT etj;

**Objektivi II “**Përmirësimi i kuadrit rregullator dhe strategjik të bashkisë në aspekte të veçanta të etikës dhe integritetit”

Ky objektiv synon të forcojë strukturat dhe mekanizmat që funksionojnë në nivelin e vetëqeverisjes vendore, të cilat kontribuojnë në rritjen e integritetit institucional dhe veprojnë si instrumente antikorrupsion. Këto struktura dhe mekanizma ngrihen dhe funksionojnë në përputhje me kornizën ligjore për vetëqeverisjen vendore, të drejtën e informimit, konsultimin publik, menaxhimin dhe kontrollin financiar, sinjalizimin dhe mbrojtjen e sinjalizuesit, parandalimin e konfliktit të interesit, etj.

Gjatë periudhës raportuese, në kuadër të këtij objektivi, për vitin 2024 janë planifikuar për t’u realizuar gjithsej 2 masa/aktivitete, nga të cilat

* Janë realizuar 2 masa/aktivitete ose 100 %

Rezultatet janë paraqitur në tabelën dhe grafikun më poshtë:

|  |  |  |  |  |  |
| --- | --- | --- | --- | --- | --- |
| Objektivi  II | Masa dhe Aktivitete | Realizimi i Masave dhe Aktiviteteve | | | |
| Masa dhe aktivitete të parashikuara per vitin 2024 | Masa dhe aktivitete plotësisht të realizuara | Masa dhe aktivitete  në proces | Masa dhe aktivitete te parealizuara |
| Përmirësimi i kuadrit rregullator dhe strategjik të bashkisë në aspekte të veçanta të etikës dhe integritetit | | 2 | 2 | 0 | 0 |

Figura 4 : **Objektivi II “**Përmirësimi i kuadrit rregullator dhe strategjik të bashkisë në aspekte të veçanta të etikës dhe integritetit”, grafiku i realizimit të masave/aktiviteteve janar-dhjetor 2024.

Për periudhën e monitorimit janar- dhjetor 2024, ky objektiv është realizuar në masën **100 %,** me zbatimin e masave /aktiviteteve si më poshtë:

* Hartimi dhe miratimi i Kodit të Sjelljes për administratën e bashkisë;
* Organizimi i takimeve informuese me punonjësit e bashkisë për të siguruar njohjen e Kodit të Sjelljes nga i gjithë personeli;

**Objektivi III “**Forcimi i transparencës proaktive dhe llogaridhënies publike”.

Ky objektiv synon të forcojë transparencën dhe llogaridhënien e bashkisë nëpërmjet sigurimit të pjesëmarrjes së publikut në procesin e identifikimit të prioriteteve strategjike afatgjata të njësisë vendore. Njësia vendore (bashkia) angazhohet të forcojë mekanizmat e pjesëmarrjes për shoqërinë civile dhe grupe të veçanta të interesit, gjatë hartimit dhe konsultimit të dokumenteve të politikave të ndryshme vendore.

Gjatë periudhës raportuese, në kuadër të këtij objektivi, për vitin 2024 janë planifikuar për t’u realizuar gjithsej 8 masa/aktivitete, nga të cilat

* Janë realizuar 6 masa/aktivitete ose 75 %
* Janë në proces realizimi 1 masa/aktivitete ose 13 %
* Nuk është realizuar 1 masë/aktivitet ose 12 %

Rezultatet janë paraqitur në tabelën dhe grafikun më poshtë:

|  |  |  |  |  |  |
| --- | --- | --- | --- | --- | --- |
| Objektivi  III | Masa dhe Aktivitete | Realizimi i Masave dhe Aktiviteteve | | | |
| Masa dhe aktivitete të parashikuara per vitin 2024 | Masa dhe aktivitete plotësisht të realizuara | Masa dhe aktivitete  në proces | Masa dhe aktivitete te parealizuara |
| Forcimi i transparencës proaktive dhe llogaridhënies publike | | 8 | 6 | 1 | 1 |

Figura 5 : **Objektivi III “**Forcimi i transparencës proaktive dhe llogaridhënies publike”, grafiku i realizimit të masave/aktiviteteve janar-dhjetor 2024.

Për periudhën e monitorimit janar- dhjetor 2024, ky objektiv është realizuar në masën 75 **%,** me zbatimin e masave /aktiviteteve si më poshtë:

* Organizimin i fushatave ndërgjegjësuese duke përdorur mediat sociale të bashkisë për të nxitur pjesëmarrjen e publikut në proceset e konsultimit publik;
* Ristrukturimin e programit të transparencës duke mundësuar publikimin e materialeve në formate lehtësisht të aksesueshme për publikun etj;
* Publikimin e informacionit për shërbimet publike dhe shërbimet administrative në programin e transparencës;
* Organizimin e proceseve transparente dhe gjithëpërfshirëse të konsultimit publik për dokumentacionin e planifikimit dhe kontrollit të zhvillimit të territorit.
* Publikimi i rregullt i raporteve të auditit në Programin e Transparencës, në respektim të detyrimeve të ligjit për të drejtën e informimit;
* Publikimi i informacionit të plotë dhe të kuptueshëm për publikun në Programin e Transparencës të bashkisë për dokumentacionin e nevojshëm për marrjen e lejeve dhe licencave; detyrimet ligjore që shoqërojnë veprimtarinë ndërtimore dhe penalitetet përkatëse;

**Objektivi IV “**Menaxhimi i riskut të integritetit në fusha të veçanta të përgjegjësisë së bashkisë”.

Ky objektiv synon adresimin e risqeve të integritetit në fushat funksionale të përgjegjësisë së bashkisë. Masat e parashikuara synojnë të pëmirësojnë efektivitetin, efiçencën dhe cilësinë e proceseve të punës në fushat funksionale të bashkisë, me qëllim përmirësimin e shërbimeve publike, planifikimin e territorit, menaxhimin e pronave dhe aseteve publike, menaxhimin financiar, etj.

Gjatë periudhës raportuese, në kuadër të këtij objektivi, për vitin 2024 është planifikuar për t’u realizuar gjithsej 1 masa/aktivitete, nga të cilat

* Është realizuar 1 masë/aktivitet ose 100 %

Rezultatet janë paraqitur në tabelën dhe grafikun më poshtë:

|  |  |  |  |  |  |
| --- | --- | --- | --- | --- | --- |
| Objektivi  IV | Masa dhe Aktivitete | Realizimi i Masave dhe Aktiviteteve | | | |
| Masa dhe aktivitete të parashikuara per vitin 2024 | Masa dhe aktivitete plotësisht të realizuara | Masa dhe aktivitete  në proces | Masa dhe aktivitete te parealizuara |
| Menaxhimi i riskut të integritetit në fusha të veçanta të përgjegjësisë së bashkisë | | 1 | 1 | 0 | 0 |

Figura 6 : **Objektivi IV “**Menaxhimi i riskut të integritetit në fusha të veçanta të përgjegjësisë së bashkisë”, grafiku i realizimit të masave/aktiviteteve janar-dhjetor 2024.

Për periudhën e monitorimit janar- dhjetor 2024, ky objektiv është realizuar në masën **100 %,** me zbatimin e masave /aktiviteteve si më poshtë:

* Marrja e masave administrative dhe ligjore për vjeljen e detyrimeve të pashlyera të të tretëve ndaj bashkisë.

**IV. Konkluzione dhe Rekomandime.**

Në përmbyllje të këtij raporti monitorimi për periudhën raportuese *janar-dhjetor 2024*, bazuar në gjetjet që ky dokument ofron, të dhënat analitike të raportuara nga drejtoritë përkatëse dhe analizën e kryer, rezulton se:

Bashkia Roskovec ka vijuar me zbatimin e Planit të Integritetit, duke arritur një nivel mesatar realizimi prej 68 % të masave të planifikuara për vitin 2024 (në intervalin 61-80%). Gjatë kësaj periudhe janë arritur rezultate pozitive në:

* Ngritjen e kulturës së integritetit dhe llogaridhënies në bashki;
* Transparencë më e lartë në publikimin e informacioneve;
* Trajnime dhe aktivitete që mbështesin etiken institucionale;
* Ndërmarrja e të gjithë masave administrative dhe ligjore për vjeljen e detyrimeve të pashlyera të të tretëve ndaj bashkisë;

Masat dhe aktivitetet e realizuara në kuadër të zbatimit të Planit të Integritetit kanë ndikuar ndjeshëm në rritjen e shkallës së transparencës së institucionit. Si rezultat, një sërë dokumentesh strategjike, aspekte të punës dhe të shërbimeve të ofruara, rezultatet e kontrolleve financiare, si dhe instrumentet për raportimin e korrupsionit apo shkeljeve të tjera, janë bërë të aksesueshme online në adresën zyrtare të bashkisë. Ky progres e ka renditur këtë indikator në vend të parë, duke e pozicionuar bashkinë në një nivel proaktiv të intgritetit.

**V. Hapa të tjerë:**

* Forcimi i zbatimit të masave dhe përmirësimi i kuadrit rregullator, me synim rritjen e integritetit në menaxhimin financiar, menaxhimin e burimeve njerëzore dhe administrimin e aseteve;
* **Forcimi i kapaciteteteve të Njësisë së Auditimit të Brendshëm**lidhur me identifikimin dhe menaxhimin e riskut të korrupsionit;
* Rritja e pjesëmarrjes qytetare dhe nxitja e sinjalizimit, përmes krijimit të kanaleve efektive dhe anonime për denoncime;
* Të vijojë puna për hartimin dhe miratimin e strategjisë për administrimin e pronave të bashkisë;
* Forcimi i koordinimit dhe bashkëpunimit ndërmjet drejtorive, për një raportim më të rregullt mbi masat e Planit të Integritetit;
* Sigurimi i një raportimi periodik transparent, përmes publikimit të raporteve 6-mujore mbi zbatimin e Planit të Integritetit;

: